**Előterjesztés**

**Mőcsény Község Önkormányzat Képviselő-testülete**

**2020. február 17-ei ülésére**

**3. napirendi ponthoz**

|  |  |
| --- | --- |
| Tárgy: | Mőcsény Község Önkormányzat 2020. évi költségvetésének elfogadása. |
| Előterjesztő: | Krachun Elemér polgármester |
| Előterjesztést készítette: | Kasler Lászlóné gazd.ea. |
| Előzetesen tárgyalja: | Ügyrendi Bizottság |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített (Mötv. 47. § (2)) |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen/zárt ülésen kell/zárt ülésen lehet tárgyalni (Mötv. 46 § (1)) |
| Véleményezésre megkapta: | Krachun Elemér polgármester |

Tisztelt Képviselő-testület!

Az államháztartásról szóló 2011. évi CXCV. törvény 23., 24-26., 29/A. §-a, valamint a végrehajtásáról szóló 368/2011. (XII.31.) Kormányrendelet 24. §, 27. § és 28. §-ainak előírásai szerint Mőcsény Község Önkormányzata 2020. évi költségvetési rendelet-tervezetét az alábbiak szerint terjesztem elő.

Az Országgyűlés 2019. július 13-án fogadta el a Magyarország 2020. évi költségvetéséről szóló 2019. évi LXXI. törvényét (továbbiakban költségvetési törvény).

A rendelet-tervezet összeállításának alapja döntő részben a költségvetési törvényben, valamint Magyarország 2020. évi központi költségvetésének megalapozásáról szóló 2019. évi LXLVI. törvényében foglalt szabályozórendszer volt.

A költségvetés szerkezetét, kötelező elemeit, tartalmát az alábbi jogszabályok határozzák meg:

* az államháztartásról szóló 2011. évi CXCV. törvény (továbbiakban Áht.);
* az államháztartásról szóló törvény végrehajtásáról szóló 368/2011. (XII.31.) kormányrendelet;
* Magyarország gazdasági stabilitásáról szóló 2011. évi CXCIV. törvény;
* az adósságot keletkeztető ügyletekhez történő hozzájárulás részletes szabályiról szóló 353/2011. (XII.31.) kormányrendelet;
* Magyarország 2020. évi költségvetéséről szóló 2019. évi LXXI. törvény;
* az államháztartás számviteléről szóló 4/2013 (I.11.) kormányrendelet.

A költségvetési előirányzatokat az Áht. előírásai alapján kötelező, önként vállalt, valamint államigazgatási feladatok szerinti bontásban szerepeltetjük.

**1. Általános rendelkezések**

A rendelet hatálya az önkormányzatra terjed ki. A rendeletben elkülönítetten nem szerepel önkormányzati intézmény, mivel az önkormányzatnak nincsen költségvetési szerve.

A támogatási rendszer átalakítása következményeként – úgynevezett feladatalapú támogatási rendszer került bevezetésre- meghatározott feladatok ellátására (pl.: zöldterület-gazdálkodásával kapcsolatos feladatok ellátása, közvilágítás, köztemető fenntartásával kapcsolatos feladatok ellátása, közutak fenntartásának támogatása) az önkormányzatokat összegszerűen megállapított támogatás illeti meg, melyeket részletesen a rendelet tervezet 3. melléklete tartalmazza.

**2.1. Az Önkormányzat bevételei: (1. sz. melléklet)**

A bevételeink között a legnagyobb arányt az **önkormányzatok működési támogatása** előirányzat jelenti.

***Működési célú támogatások államháztartáson belülről bevételi előirányzatán belül a következők kerültek tervezésre:***

* Helyi önkormányzatok működésének általános támogatása
* Települési önkormányzatok szociális, gyermekjóléti és gyermekétkeztetési feladatainak támogatása
* Települési önkormányzatok kulturális feladatainak támogatása
* Társadalombiztosítás pénzügyi alapjától kapott védőnői körzet működésének támogatása
* A közfoglalkoztatás támogatása
* TETT működési támogatás megállapodás szerint

***Közhatalmi bevétel előirányzaton belül az alábbi bevételek kerültek megtervezésre:***

* Magánszemélyek kommunális adója
* Értékesítési és forgalmi adók (Helyi iparűzési adó)
* Gépjárműadó
* Egyéb közhatalmi bevételek (Talajterhelési díj, pótlék)

***Az intézményi működési bevételek közé azok a bevételek kerültek beszámításra, amelyek a működés során keletkeznek, így különösen:***

* tulajdonosi bevételek (fodrászüzlet bérleti díja)
* szolgáltatások ellenértéke (MÁV szerződés alapján)
* közvetített szolgáltatások ellenértéke (továbbszámlázott közüzemi díjak)
* működési célú átvett pénzeszközök (rendezvény támgatás)
* Kamat bevételek

***Felhalmozási célú bevételi előirányzaton belül került tervezésre:***

* TETT felhalmozás támogatás megállapodás szerint
* Leader temető pályázat támogatása

***Működési bevételek:***

* Előző évi költségvetési maradvány igénybevétele

**2.2. A kiadások**

***A személyi juttatások jellemzői:***

A jogszabályi előírásoknak megfelelően került megtervezésre.

***A munkaadókat terhelő járulékok:***

Ajogszabályi előírásoknak megfelelően került megtervezésre.

***Dologi kiadások:***

A 2019 évi teljesítési adatok alapján kerültek meghatározásra.

***Ellátottak pénzbeli juttatásai***

A feladat támogatása során kapott összeg került betervezésre.

***Az egyéb működési célú kiadások***

* Egyéb működési célú támogatások államháztartáson kívülre:

- civil szervezetek részre, boltnak átadott támogatás összegei

* Egyéb működési célú támogatások államháztartáson belülre:

- Bonyhádi Közös Önkormányzat részére átadott pénzösszeg

* Tartalék

***Az önkormányzat tervezett felhalmozási kiadásait a rendelet tervezet 5. számú melléklete részletesen tartalmazza.***

Tekintettel arra, hogy a költségvetési rendelet az egész évre vonatkozik, ezért indokolt a kihirdetést követő napon történő hatálybaléptetés.

Az átmeneti gazdálkodási időszakot (tárgyév elmúlt időszakát) érintő bevételek, illetve felmerült és teljesített kiadások beépítésre kerültek a rendelettervezetbe.

Kérem a tisztelt képviselő-testületet, hogy az előterjesztés alapján a rendelettervezetet tárgyalja meg, majd döntsön a 2020. évi költségvetés tárgyában.

Mőcsény, 2020. február 10.

Krachun Elemér s.k.

polgármester